*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*48. számú előterjesztés*

Bátaszék Város Önkormányzat Képviselő-testületének 2025. február 26-án

16 órakor megtartandó RENDKÍVÜLI ülésére

a belterület egyes részeinek közlekedés-szabályozásával kapcsolatos döntés meghozatala

|  |
| --- |
| **Előterjesztő:** Dr. Bozsolik Róbert polgármester.  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2025. 02. 26. |

***Tisztelt Képviselő-testület!***

A közúti közlekedésről, a közutak igazgatásáról az utak forgalomszabályozásáról a közúti jelzések elhelyezéséről az alábbi jogszabályok rendelkeznek:

* 1988 évi I. törvény a közúti közlekedésről
* 30/1988. (IV.21) MT rendelet az 1988 évi I. törvény végrehajtásáról
* 20/1984. (XII. 21) KM rendelet az utak forgalomszabályozásáról, és a közúti jelzések elhelyezéséről
* A közúti közlekedésről szóló 1988 évi I. törvény 34. §-a kimondja:

1. A közút kezelője köteles gondoskodni arról, hogy a közút biztonságos közlekedésre alkalmas, közvetlen környezete esztétikus és kulturált legyen.

1. A közúti forgalmi rendjét a közút kezelője alakítja ki. A forgalmi rendet- a forgalmi körülmények vagy a baleseti helyzet jelentősebb változása esetén, de legalább 5 évenként- a közút kezelőjének felül kell vizsgálnia, és ha szükséges módosítania kell.

Bátaszék Város Önkormányzat Képviselő-testülete a 184/2009.(IX.01.) határozatával döntött arról, hogy 2009. október 1-től megváltoztatja a forgalmi rendet, miszerint a Szabadság utca részleges egyirányúsítását a Szabadság u. 6 számtól déli irányba a Zrínyi utcáig jóváhagyja.

Az utcában található a Tájház, melyben rendszeresek a rendezvények, és az oda érkező vendégek parkoló hiányában az útpadkát használják a megállásra. Ez nagyon megnehezíti a kétirányú közlekedést az utcában. Az utca teljes hosszán a vízelvezető árok igen közel található a szilárd burkolatú úttesthez, amelyen a padkán történő parkolás csak úgy történhet, ha az autó egyik oldala belóg az úttestre, ezáltal az amúgy is szűk keresztmetszetet még jobban leszűkíti. E tekintetben változás nem történt.

A Szabadság u. 3 szám alatt jelenleg folyamatban van a parkoló szilárd burkolattal történő ellátása. Ennek befejezését követően – nagyobb gépjármű forgalom várható- célszerű a parkoló kihajtója és a meglévő tiltó tábla közötti szakaszon kétirányú közlekedés lehetővé tétele. A Szabadság 6. sz. ház elé szükséges áthelyezni a meglévő KRESZ táblát.

Kérem a Tisztelt Képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**Bátaszék belterületi utak közlekedésforgalmi szabályozottságának kiegészítésére**

Bátaszék Város Önkormányzatának Képviselő-testülete a város önkormányzati tulajdonú belterületi közúthálózatának forgalmi rendjét ismételten felülvizsgálta. A jelen határozat mellékletében szereplő szabályozás módosítás a Szabadság u. 3. szám alatti ingatlanon történő beruházás befejezését követő naptól történő bevezetését elfogadja.

Megbízza a Bát-Kom 2004. kft-t a forgalmirend változások életbeléptetéséhez szükséges feladatok elvégzésével.

*Határidő:* 2025. április 30.

*Felelős:* Dr. Bozsolik Róbert polgármester

*Határozatról értesül:*  Közterület- felügyelő

Bát-Kom 2004 Kft.

irattár